《梅》
宋代·黄大受

自见梅开后，相看不暂离。
只因愁落去，不忍看繁时。
佳实羹堪味，遗音角可期。
牡丹专富贵，春尽却空枝。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。